钦定古今图书集成/方舆汇编/边裔典/第059卷 > 汉
## 钦定古今图书集成/方舆汇编/边裔典/第059卷 > 汉

### 武帝太初元年秋八月遣贰师将军李广利发天下謪民西征大宛

按《汉书·武帝本纪》云云。按《西域传》，“大宛国王治贵
山城，去长安万二千五百五十里。户六万，口三十万，
胜兵六万人，副王、辅国王各一人。东至都护治所四
千三十一里，北至康居卑阗城千五百一十里，西南
至大月氏六百九十里，北与康居、南与大月氏接。”土
地、风气、物类、民俗，与大月氏、安息同。大宛左右以蒲
萄为酒，富人藏酒至万馀石，久者至数十岁不败。俗
耆酒，马耆，目宿。宛别邑七十馀城，多善马。马汗血，言
其先天马子也。张骞始为武帝言之，上遣使者持千
金及金马以请宛。善马，宛王以汉绝远，大兵不能至，
爱其宝马，不肯与汉使妄言，宛遂攻杀汉使，取其财
物。于是天子遣贰师将军李广利将兵前后十馀万
人伐宛，连四年，宛人斩其王母寡首，献马三千匹，汉
军乃还。按《张骞传》，骞，汉中人，建元中为郎。时匈奴
降者言匈奴破月氏王，以其头为饮器，月氏遁而怨
匈奴，无与共击之。汉方欲事灭胡，闻此言，欲通使道，
必更匈奴中，迺募能使者。骞以郎应募，使月氏，与堂
邑氏奴甘父俱出陇西，径匈奴。匈奴得之，传诣单于。
单于曰：“月氏在吾北，汉何以得往使？吾欲使越，汉肯
听我乎？”留骞十馀岁，予妻有子。然骞持汉节，不失居
匈奴西。骞因与其属亡乡月氏，西走数十日至大宛。
大宛闻汉之饶财，欲通不得。见骞，喜，问欲何之，骞曰：
“为汉使月氏，而为匈奴所闭道。今亡，唯王使人道送
我。诚得至反汉，汉之赂遗王财物不可胜言。”大宛以
为然，遣骞为发译道至康居。康居传致大月氏。大月
氏王已为胡所杀，立其夫人为王。既臣大夏而君之，
地肥饶，少寇志安乐，又自以远远汉，殊无报胡之心。
骞从月氏至大夏，竟不能得月氏要领。留岁馀，还并
南山，欲从羌中归，复为匈奴所得。留岁馀，单于死，国
内乱。骞与胡妻及堂邑父俱亡归汉，拜骞大中大夫，
堂邑父为奉使君。骞为人彊力宽大信人，蛮夷爱之。
堂邑父胡人，善射，穷急射禽兽给食。初，骞行时百馀
人，去十三岁，唯二人得还。骞身所至者大宛、大月氏、
大夏、康居，而传闻其旁大国五六，具为天子言其地
形，所有，语皆在《西域传》。初，天子发书《易》曰“神马当从
西北来。”得乌孙马好，名曰天马。及得宛汗血马益壮，
更名乌孙马曰西极马，宛马曰天马云。而汉始筑令
居以西，初置酒泉郡，以通西北国。因益发使，抵安息、
奄蔡、犁、靬、条支、身毒国。而天子好宛马，使者相望于

汉使。天子既好宛马，闻之甘心，使壮士车令等持千
金及金马以请宛王贰师城善马，宛国饶汉物，相与
谋曰：“汉去我远，而盐水中数有败。出其北有胡寇，出
其南乏水草，又且往往而绝邑，乏食者多。汉使数百
人为辈，来常乏食，死者过半，是安能致大军乎？且贰
师马，宛宝马也。”遂不肯予汉使。汉使怒，妄言椎金马
而去。宛中贵人怒曰：“汉使至，轻我，遣汉使去，令其东
边郁成王遮攻杀汉使，取其财物。”天子大怒。诸尝使
宛姚定汉等，言：宛兵弱，汉兵不过三千人，强弩射之，
即破宛矣。天子以尝使浞野侯攻楼兰，以七百骑先
至，虏其王，以定汉等言为然。而欲侯宠姬李氏迺以
李广利为将军伐宛。按《李广利传》，李广利女弟李
夫人有宠于上产。昌邑哀王太初元年，以广利为贰
师将军，发属国六千骑及郡国恶少年数万人以往，
期至贰师城，取善马，故号贰师将军。故浩侯王恢使
道军，既西过盐水，当道小国各坚守，不肯给食，攻之
不能下，下者得食，不下者数日则去。比至郁成士财
有数千，皆饥，罢。攻郁成城，郁成距之，所杀伤甚众。贰
师将军与左右议：“至郁成尚不能举，况至其王都乎！”
引而还。往来二岁，至炖煌，士不过什一二。使使上书
言：道远多乏食，且士卒不患战而患饥，人少不足以
拔宛，愿且罢兵，益发而复往。天子闻之大怒，使使遮
玉门关曰：“军有敢入，斩之。”贰师恐，因留屯炖煌。其夏，
汉亡浞野之兵二万馀于匈奴。公卿议者皆愿罢宛
军，专力攻胡。天子业出兵诛宛，宛，小国而不能下，则
大夏之属渐轻汉。而宛善马绝不来，乌孙轮台易苦
汉使，为外国笑。迺案言伐宛尢不便者，邓光等，赦囚
徒，捍寇盗，发恶少年及边骑，岁馀而出。炖煌六万人，
负私从者不与；牛十万，马三万匹，驴、橐驼以万数，赍
粮兵弩甚设，天下骚动，转相奉伐宛五十馀校尉。宛
城中无井，汲城外流水，于是遣水工徙其城下，水空，
以穴其城，益发戍甲卒十八万，酒泉、张掖北，置居延
休屠以卫酒泉，而发天下七科，适及载糒，给贰师转
车，人徒相连属。至炖煌，而拜习马者二人为“执驱马
校尉”，备破宛，择取其善马云。

太初四年春，贰师将军李广利得大宛王首及天马以归。
按《汉书武帝本纪》：“太初四年春，贰师将军广利斩大
宛王首，获汗血马来，作《西极天马之歌》。”按《西域传》：
“伐宛连四年，宛人斩其王毋寡，献马三千匹，乃还。”
按《李广利传》：“贰师后复行，兵多，所至，小国莫不迎出
食给军。至轮台，轮台不下，攻数日，屠之。自此而西，平”
行至宛城，兵到者三万。宛兵迎击汉兵，汉兵射败之，
宛兵走入，保其城。贰师欲攻郁成城，恐留行而令宛
益生诈，迺先至宛，决其水原，移之，则宛固已忧困。围
其城，攻之四十馀日，宛贵人谋曰：“王毋寡，匿善马，杀
汉使。今杀王而出善马，汉兵宜解。即不迺力战而死
未晚也。”宛贵人皆以为然，共杀王。其外城坏，虏宛贵
人勇将煎靡。宛大恐，走入中城，相与谋曰：“汉所为攻
宛以王，毋寡。”持其头，遣人使贰师约曰：“汉无攻我，我
尽出善马恣所取，而给汉军食。即不听我，我尽杀善
马。康居之救又且至，至，我居内，康居居外，与汉军战。
孰计之？何从？”是时康居候视汉兵尚盛，不敢进。贰师
闻宛城中新得汉人，“知穿井，而其内食尚多，计以为
来诛首恶者毋寡。《毋寡》头已至，如此不许，则坚守，而
康居候汉兵罢，来救宛，破汉军必矣。”军吏皆以为然，
许宛之约。宛乃出其马，令汉自择之，而多出食食汉
军。汉军取其善马数十匹，中马以下牝牡三千馀匹，
而立宛贵人之故。时遇汉善者名昧蔡，为宛王，与盟
而罢兵，终不得入中城，罢而引归。初，贰师起炖煌西，
为人多，道上国不能食，分为数军从南北道。校尉王
申生、故鸿胪壶充国等千馀人别至郁成城守，不肯
给食。申生去大军二百里，负而轻之，攻郁成急。郁成
窥知申生军少，晨用三千人攻杀申生等数人，脱亡，
走贰师。贰师令搜粟都尉上官桀往攻，破郁成。郁成
降，其王亡走康居。桀追至康居。康居闻汉已破宛，出
郁成王与桀。桀令四骑士缚守，诣大将军。四人相谓：
“郁成，汉所毒，今生将卒，失大事，欲杀，莫适，先击！”上邽
骑士赵弟拔剑击斩郁成王。桀等遂追及大将军。初，
贰师后行，天子使使告乌孙，大发兵击宛。乌孙发二
千骑往，持两端不肯前。贰师将军之东诸所过小国，
闻宛破，皆使其子弟从入贡献，见天子因为质焉。军
还，入玉门者万馀人，马千馀匹，后行非乏食，战死不
甚多，而将吏贪不爱，卒侵牟之，以此物故者众。天子
为万里而伐，不录其过，迺下诏曰：“匈奴为害久矣，今
虽徙募北与旁国谋共要绝大月氏使，遮杀中郎将
江故、雁门”守攘危须以西及大宛，皆合约，杀期门车
令中郎将朝，及《身毒》国使，隔东西道。贰师将军广利
征讨厥罪，伐胜大宛，赖天之灵，从溯河山，涉流沙，通
西海，山雪不积，士大夫径度，获王首虏，珍怪之物，毕陈于阙。其封广利为海西侯，食邑八千户。又封斩郁
成王者赵弟为新畤侯。军正赵始成，功最多，为光禄
大夫。上官桀敢深入，为少府。李哆有计谋，为上党太
守。军官吏为九卿者三人，诸侯相、郡守二千石百馀
人，千石以下千馀人。奋行者，官过其望，以适过行者，
皆黜其劳。士卒赐直四万钱。伐宛，再反，凡四岁而得
罢焉。

### 天汉 年大宛弑其王昧蔡立毋寡弟蝉封为王遣子入侍诏遣使镇抚之

按《汉书。武帝本纪》，不载。按《西域传》：“贰师既斩宛王，
更立贵人素遇汉善者名昧蔡为宛王。后岁馀，宛贵
人以为昧蔡谄，使我国，遇屠相，与共杀昧蔡，立毋寡
弟蝉封为王，遣子入侍，质于汉。汉因使使赂赐镇抚
之。又发使十馀辈，抵宛西诸国求奇物，因风谕以伐
宛之威。宛王蝉封与汉约，岁献天马二匹。汉使采蒲
陶”《目宿》种归天子，以天马多，又外国使来，众益种《蒲
陶目宿》，离宫馆旁极望焉。自宛以西至安息国，虽颇
异言，然大同，自相晓知也。其人皆深目，多须髯，善贾
市，争分铢，贵女子。女子所言，丈夫乃决正。其地皆丝
漆，不知铸铁器。及汉使亡，卒降，教铸作他兵器，得汉
黄白金，辄以为器，不用为币。自乌孙以西至安息，近
匈奴。匈奴尝困月氏，故匈奴使持单于一信到国，国
传送食，不敢留苦。及至汉使，非出币物，不得食，不市
畜，不得骑。所以然者，以远汉而汉多财物，故必市乃
得所欲。及呼韩邪单于朝汉，后咸尊汉矣。